Structura alternativă (decizională). Reprezentare în mediul grafic Scratch
Disciplina: Informatică și TIC        Clasa: a 5-a
Nume elev: ____________________        Data: ____________
1. Citește situația de mai jos și identifică cele trei componente ale structurii alternative: condiția, instrucțiunea de pe ramura ATUNCI și instrucțiunea de pe ramura ALTFEL.

DACĂ plouă afară ATUNCI
    iau umbrela
ALTFEL
    îmi iau ochelarii de soare

2. Scrie, în limbaj natural, un exemplu propriu din viața de zi cu zi care să folosească structura alternativă completă (DACĂ … ATUNCI … ALTFEL …). Precizează apoi care este condiția și ce se întâmplă când ea este adevărată, respectiv falsă.

3. Explică pe scurt, în doi pași, cum se execută structura alternativă DACĂ condiție ATUNCI Instrucțiuni 1 ALTFEL Instrucțiuni 2. Apoi explică de ce nu se pot executa ambele grupuri de instrucțiuni în același timp.

4. Se dă algoritmul:

citeste x (număr întreg)
DACĂ x > 10 ATUNCI
    scrie "Număr mare"
ALTFEL
    scrie "Număr mic"

Ce se va afișa dacă se citește: a) x = 15; b) x = 10; c) x = 3? Justifică fiecare răspuns precizând valoarea condiției (Adevărat sau Fals).

5. Se dă algoritmul cu structură alternativă fără ramura ALTFEL:

citeste n (număr natural)
DACĂ n este par ATUNCI
    n ← n + 1
scrie n

Ce se afișează pentru n = 8 și pentru n = 5? Explică ce se întâmplă în fiecare caz cu structura alternativă.

6. Realizează un algoritm de rezolvare pentru problema următoare, specificând operațiile realizate (declararea variabilelor, citirea, structura alternativă, atribuirea, scrierea):

Mihai și Ioana au strâns cărți pentru biblioteca clasei, fiecare un număr diferit de cărți. Aflați cine a strâns mai multe cărți, afișați numele acestuia și cu câte cărți a strâns mai mult decât celălalt.

7. Realizează un algoritm de rezolvare pentru problema următoare, specificând operațiile din structura secvențială și din structura alternativă:

Un bilet la cinema costă 20 de lei. Elena are o sumă de bani cunoscută. Stabiliți dacă Elena își poate cumpăra biletul. Dacă poate, afișați mesajul "Poți intra la film!" și câți lei îi rămân; altfel, afișați mesajul "Nu ai destui bani!" și câți lei îi lipsesc.

8. Descrie cum ai realiza în Scratch algoritmul de la itemul 7. Precizează: ce personaje și ce decor ai alege, ce variabile ai crea, din ce categorie iei blocul dacă … atunci … altfel, ce condiție scrii în el, ce blocuri pui pe fiecare ramură (pentru atribuire și pentru afișarea mesajului) și cu ce nume salvezi fișierul (de exemplu Cinema.sb2).

